寄劉九
作者：陳藻
朝代：宋

paragraphs: 一生閉門不結交，彙緣遇我如同胞。
年年客裏故人多，飲水逢君朱顔酡。
鵲去鳩來有空屋，牝乳雛飛無啄粟。
香火飄零甘死休，無辜憐我兄遭戮。
暗中魑魅籍姓名，我有朋儔等不足。
十事上心九事忘，一日囘首千日長。
誰登百丈嶺，我到鍾山傍。
登堂拜丘嫂，携手戲諸郎。
諸郎挽衣幼女親，汝母磊落如吾人。
哀我若見韓氏孤，敬我寧知蘇子貧。
吁嗟尺布謠，空道天屬真。